‘इयू र विश्वमा स्पेनको निर्णायक भूमिकाको प्रशंसा गर्छौं’
स्पेनमा एसिया प्रशान्त क्षेत्रका १८ राजदूतहरु सम्मिलित समूहको भेला शुक्रबार सम्पन्न भएको छ । उक्त अवसरमा राजदूतहरुको साथै स्पेनका विदेश, यूरोपेली संघ तथा सहयोगसम्बन्धी मन्त्री जोस म्यानुअल अब्बारेजको पनि उपस्थित रहेको थियो ।  
काठमाडौँ — स्पेनमा एसिया प्रशान्त क्षेत्रका १८ राजदूतहरु सम्मिलित समूहको भेला शुक्रबार सम्पन्न भएको छ । उक्त अवसरमा राजदूतहरुको साथै स्पेनका विदेश, यूरोपेली संघ तथा सहयोगसम्बन्धी मन्त्री जोस म्यानुअल अब्बारेजको पनि उपस्थित रहेको थियो ।  कार्यक्रममा अष्ट्रेलिया, बंगलादेश, चीन, दक्षिण कोरिया, फिलिपिन्स, भारत, इन्डोनेसिया, इरान, जापान, काजाकिस्तान, न्यूजिल्याण्ड, पाकिस्तान, थाइल्याण्ड, उज्बेकिस्तान र भियतनामका राजदूत उपस्थित भएका थिए भने अफगानिस्तान र मलेसियाका चार्ज डे अफियर्सले सहभागिता जनाएका थिए ।कार्यक्रमलाई सम्बोधन गर्दै स्पेनको लागि नेपाली राजदूत तथा एसिया प्रशान्त राजदूत समूहकी डिन शर्मिला पराजुली ढकालले राजदूतहरुले कूटनीतिक सम्बन्धलाई अगाडि बढाउन स्पेनको विदेश मन्त्रालयको लगनसिल प्रयासको प्रसंशा गरिन् । उनले भनिन्,‘मन्त्रालयमार्फत हाम्रा दूतावासहरूलाई दिइएको ध्यानको उच्च सम्मान गर्दछौं ।’उनले एसिया प्रशान्त राजदूतहरुको समूह विश्वको जनसंख्याको ४२ प्रतिशत र यसको अर्थतन्त्रको ३२ प्रतिशत प्रतिनिधित्व गर्ने १८ दूतावासहरू मिलेर बनेको एशिया प्रशान्त क्षेत्र यसको विशाल विविधता र महत्त्वको प्रमाण भएको बताइन् ।मन्त्री अब्बारेजलाई संकेत गर्दै उनले भनिन्,‘प्रत्येक देशले स्पेनसँगको सम्बन्धमा आफ्नो अद्वितीय इतिहास र प्राथमिकताहरू बोक्दा हामी सामूहिक रूपमा तपाईंको राष्ट्र (स्पेन) सँग साझेदारी गरिएको बलियो कूटनीतिक र आर्थिक सम्झौतालाई स्वीकार गछौं र मान्यता दिन्छौं । यसबाहेक हामी युरोपेली संघ (इयू) र विश्वमा स्पेनको निर्णायक भूमिकाको प्रशंसा गर्छौ ।’ 